Na podlagi petega odstavka 11. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25) izdaja minister za finance

**Pravilnik**

**o programski klasifikaciji izdatkov za državni proračun, občinske proračune ter finančnega načrta Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije**

**1. člen**

Ta pravilnik določa programsko klasifikacijo izdatkov za državni proračun, občinske proračune ter finančni načrt Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije (v nadaljnjem besedilu: programska klasifikacija).

**2. člen**

Izdatki državnega proračuna, občinskih proračunov ter finančnih načrtov neposrednih uporabnikov državnega in občinskih proračunov, Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije, se v skladu s programsko klasifikacijo razvrščajo v:

1. politike,

2. programe in

3. podprograme.

Politike, programi in podprogrami so določeni s šifro in nazivom v prilogi, ki je sestavni del tega pravilnika.

**3. člen**

Programska klasifikacija se uporablja pri pripravi predloga državnega proračuna in finančnih načrtov neposrednih uporabnikov državnega proračuna, občinskih proračunov ter finančnih načrtov neposrednih uporabnikov občinskega proračuna ter pri pripravi finančnih načrtov Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije ter pri njihovem izvrševanju.

**4. člen**

Metodologija o programski klasifikaciji izdatkov za državni proračun, občinske proračune ter finančni načrt Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije se  objavi na spletni strani ministrstva, pristojnega za finance.

**Prehodne in končna določba**

**5. člen**

Minister za finance objavi metodologijo iz 4. člena tega pravilnika v osmih dneh od uveljavitve tega pravilnika.

**6. člen**

Z dnem uveljavitve tega pravilnika preneha veljati Pravilnik o programski klasifikaciji izdatkov državnega proračuna (Uradni list RS, št. 112/03, 56/05, 141/06 in 58/09).

Z dnem uveljavitve tega pravilnika preneha veljati Pravilnik o programski klasifikaciji izdatkov občinskih proračunov (Uradni list RS, št. [57/05](https://www.uradni-list.si/glasilo-uradni-list-rs/vsebina/2005-01-2494), [138/06](https://www.uradni-list.si/glasilo-uradni-list-rs/vsebina/2006-01-6002) in [108/08](https://www.uradni-list.si/glasilo-uradni-list-rs/vsebina/2008-01-4691)), ki pa se v letu 2025 uporablja za pripravo občinskih proračunov za leti 2026 in 2027 in sprememb občinskih proračunov za leti 2026.

**7. člen**

Ta pravilnik začne veljati naslednji dan po objavi v Uradnem listu Republike Slovenije in se začne uporabljati za pripravo sprememb državnega proračuna za leto 2026 in državnega proračuna za leto 2027.

Ta pravilnik se za občinske proračune začne uporabljati za pripravo občinskih proračunov za leto 2027, če v letu 2026 občinski proračun za leto 2027 še ni sprejet oziroma za pripravo sprememb občinskega proračuna za leto 2027, če je v letu 2026 občinski proračun za leto 2027 že sprejet.

Ta pravilnik se za Zavod za zdravstveno zavarovanje Slovenije in Zavod za pokojninsko in invalidsko zavarovanje Slovenije začne uporabljati za pripravo finančnega načrta Zavoda za zdravstveno zavarovanje Slovenije in Zavoda za pokojninsko in invalidsko zavarovanje Slovenije za leto 2027.

Št.

Ljubljana, dne

EVA 2025-1611-0062

Klemen Boštjančič  
minister za finance

Priloga 1: Programska klasifikacija